ଭୁବନେଶ୍ୱର,ମେ ୧୬(ଲୋକାଲ ୱାୟାର): ରାଜ୍ୟ ଅଗ୍ନିଶମ ବାହିନୀ କରୋନା ସଂକ୍ରମଣ ରୋକିବା ଅଭିଯାନରେ ଲକ୍ ଡାଉନ ସମୟରେ ଏ ପର୍ଯ୍ୟନ୍ତ ମୋଟ ୨୨,୪୫୦ ସ୍ଥାନକୁ ସାନିଟାଇଜ୍ କରିସାରିଛି ବୋଲି କହିଛନ୍ତି ଅଗ୍ନିଶମ ବିଭାଗରର ଇନ୍ସପେକ୍ଟର ଜେନେରାଲ ଅସିତ ପାଣିଗ୍ରାହୀ ।
ସେ କହିଛନ୍ତି, ମାର୍ଚ୍ଚ ୩୧ ତାରିଖରେ ଭୁବନେଶ୍ୱରରୁ ବିଭାଗ ଏହି ସାନିଟାଇଜେସନ ଅଭିଯାନ ଆରମ୍ଭ କରିଥିଲା । ୪୫ ଦିନ ମଧ୍ୟରେ ବିଭିନ୍ନ ଜିଲ୍ଲାର ଡାକ୍ତରଖାନା, ସରକାରୀ କୋଠା ଏବଂ କ୍ୱାରେଣ୍ଟାଇନ ସେଣ୍ଟର ଗୁଡ଼ିକୁ ମୁଖ୍ୟତଃ ସାନିଟାଇଜ (ବିଶୋଧନକରଣ) କରାଯାଇଛି ।
ମାର୍ଚ୍ଚ ୧୭ ତାରିଖରେ ଲକ୍ ଡାଉନ-୩ ହଟିବା ପରେ ବିଭାଗର କାର୍ଯ୍ୟ ଅଧିକ ବଢ଼ିଯିବା ନିଶ୍ଚିତ । କାରଣ ସରକାର ଅଧିକରୁ ଅଧିକ ଅଞ୍ଚଳକୁ କଟକଣାମୁକ୍ତ କରିବାର ସମ୍ଭାବନା ରହିଛି । ଜିଲ୍ଲାପାଳ, ଏସପି, ମହାନଗର ନିଗମ ଏବଂ ବିଭିନ୍ନ ସରକାରୀ କାର୍ଯ୍ୟାଳୟର କର୍ତ୍ତୃପକ୍ଷଙ୍କ ପାଖରୁ ବିଭିନ୍ନ ସ୍ଥାନ ସାନିଟାଇଜ ଜରିବାକୁ ଅନୁରୋଧ ଆସୁଛି ।
୩୩୮ଟି ଅଗ୍ନିଶମ କେନ୍ଦ୍ରର ପ୍ରାୟ ୫ହଜାର କର୍ମଚାରୀ କରୋନା ମୁକାବିଲା କାର୍ଯ୍ୟରେ ନିୟୋଜିତ ହୋଇଛନ୍ତି । ସୋଡିୟମ ହାଇପୋକ୍ଲୋରାଇଟରେ କର୍ମଚାରୀମାନେ ସାନିଟାଇଜେସନ କାମ କରୁଥିବା ବେଳେ ପିପିଇ (ପର୍ସନାଲ ପ୍ରୋଟେକ୍ଟିଭ୍ ଇକ୍ୱିପମେଣ୍ଟ) ବ୍ୟବହାର କରୁଛନ୍ତି ।
କୋଠାଗୁଡ଼ିକର କାନ୍ଥ ଓ ସବୁ କୋଣ ଯେପରି ବିଶୋଧନ କରିପାରିବେ ସେଥିପାଇଁ କର୍ମଚାରୀମାନଙ୍କୁ ପୋଟେବଲ ହ୍ୟାଣ୍ଡହେଲ୍ଡ ଗନ୍ ମେସିନ୍ ସ୍ପ୍ରେ ଦିଆଯାଇଛି । ଆସନ୍ତା ଦିନରେ କର୍ମଚାରୀମାନେ ସ୍କୁଲ, କଲେଜ ଏବଂ ବଡ଼ ବଡ଼ କୋଠା ଓ ମଲ୍ ଗୁଡ଼ିକୁ ମଧ୍ୟ ସାନିଟାଇଜ କରିବେ ।
ପ୍ରବାସୀ ଓଡ଼ିଆ ମାନେ ଫେରିବା ପରେ ବିଭିନ୍ନ ଜିଲ୍ଲାରୁ ଅଧିକ ଅଞ୍ଚଳ ସାନିଟାଇଜ କରିବାକୁ ଅନୁରୋଧ ଆସୁଛି । ରେଳ ଷ୍ଟେସନ ଓ ବସ୍ ଷ୍ଟାଣ୍ଡ ଗୁଡ଼ିକୁ ନିୟମିତ ବ୍ୟବଧାନରେ ଆମେ ବିଶୋଧନ କରୁଛୁ ।
ଏହି କାର୍ଯ୍ୟରେ ବିଭିନ୍ନ ଅଗ୍ନିଶମ କେନ୍ଦ୍ର ମଧ୍ୟରେ ସମନ୍ମୟ ରକ୍ଷା ଲାଗି କଟକରେ ଏକ କଣ୍ଟ୍ରୋଲ ରୁମ୍ ଖୋଲାଯାଇଛି । ବରିଷ୍ଠ ଅଧିକାରୀମାନ ସମ୍ପୂର୍ଣ୍ଣ ପ୍ରକ୍ରିୟାକୁ ତଦାରଖ କରୁଛନ୍ତି ।
କେନ୍ଦୁଝରରେ ୧୯୦୪ ଭୁବନେଶ୍ୱରରେ ୧୨୫୫ ଏବଂ କଟକରେ ୧୨୪୪ଟି ସ୍ଥାନକୁ ବିଶୋଧନ କରାଯାଇଛି । କଣ୍ଟେନମେଣ୍ଟ ଜୋନରେ ବିଭାଗର କର୍ମଚାରୀମାନେ କିପରି କାର୍ଯ୍ୟ କରିବେ ସେ ନେଇ ଏକ ଏସଓପି (ନିର୍ଦ୍ଦେଶାବଳୀ) ଦିଆଯାଇଛି ।
କରୋନା ମୁକାବିଲା କାର୍ଯ୍ୟକ୍ରମରେ ବିଭାଗର ୫୦ ବର୍ଷରୁ ଅଧିକ ବୟସର କୌଣସି ବ୍ୟକ୍ତିଙ୍କୁ ନିୟୋଜିତ କରାଯାଇନାହିଁ । ନିୟୋଜିତ ହୋଇଥିବା ସମସ୍ତ କର୍ମଚାରୀ ରାଜ୍ୟ ସରକାରଙ୍କ ଘୋଷଣା ଅନୁସାରେ ୫୦ ଲକ୍ଷ ଟଙ୍କା ବୀମାଭୁକ୍ତ ହୋଇଛନ୍ତି । ତେବେ ରାଜ୍ୟରେ ଏ ପର୍ଯ୍ୟନ୍ତ କୌଣସି ଜଣେ ହେଲେ ଅଗ୍ନିଶମ ବିଭାଗ କର୍ମଚାରୀ କରୋନା ପଜିଟିଭ୍ ହୋଇ ନଥିବା ସେ କହିଛନ୍ତି ।
ଏବେ ସମ୍ଭାବ୍ୟ ବାତ୍ୟାର ମୁକାବିଲା ପାଇଁ ଅଗ୍ନିଶମ ବାହିନୀର କର୍ମଚାରୀମାନେ ପ୍ରସ୍ତୁତି ଆରମ୍ଭ କରିଛନ୍ତି । ଯେଉଁ ସବୁ ସ୍ଥାନରେ ବିଭାଗର ଆବଶ୍ୟକତା ରହିଛି ସେ ସ୍ଥାନକୁ ସ୍ୱତନ୍ତ୍ର ଉଦ୍ଧାରକାରୀ ଦଳ ଶୀଘ୍ର ଯିବେ ବୋଲି ଶ୍ରୀ ପାଣିଗ୍ରାହୀ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
